《一夕大风偶成呈诸兄简士修思远》
宋代·王洋

狂飚一夜撼天关，彻晓阳乌势未还。
早恨馀寒夸老健，重怜新物损朱颜。
强留残火如相别，已典春衣不可攀。
料得云端风背上，融和那肯似人间。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。